ताड़का - विकिपीडिया

# ताड़का

### विकिपीडिया, एक मुक्त ज्ञानकोष से

ताड़का एक राक्षसी का नाम है जो रामायण की एक दुष्ट पात्र है। ताड़का कोई साधारण स्त्री नहीं थी। वह सुन्द नाम के राक्षस की पत्नी और मारीच नामक राक्षस की माता थी। वह बहुत पराक्रमी और बलवान थी तथा उसके शरीर में हजार हाथियों के बराबर बल था।

## [बदलें] ताड़का कथा

एक समय सुकेतु नाम का एक अत्यंत बलवान यक्ष था। उसकी कोई भी सन्तान नहीं थी। अतः सन्तान प्राप्ति के उद्देश्य से उसने ब्रह्मा जी की कठोर तपस्या की। उसकी तपस्या से प्रसन्न होकर ब्रह्मा जी ने उसे सन्तान होने का वरदान दे दिया और उस वर के परिणामस्वरूप ताड़का का जन्म हुआ। सुकेतु ने ब्रह्मा जी से ताड़का के अत्यंत बली होने का वर भी ले लिया और ब्रह्मा जी ने उसके शरीर में हजार हाथियों का बल दे दिया। विवाह योग्य आयु होने पर सुकेतु ने ताड़का का विवाह सुन्द नाम के राक्षस से कर दिया और उससे मारीच का जन्म हुआ। मारीच भी अपनी माता के समान बलवान और पराक्रमी हुआ वह सुन्द राक्षस का पुत्र होकर भी स्वयं राक्षस नहीं था परन्तु बचपन में वह बहुत उपद्रवी था। ऋषि मुनियों को अकारण कष्ट दिया करता था। उसके उपद्रवों से दुखी होकर एक दिन अगस्त्य मुनि ने उसे राक्षस हो जाने का शाप दे दिया। अपने पुत्र के राक्षस गति प्राप्त हो जाने से सुन्द अत्यन्त क्रोधित हो गया और अगस्त्य ऋषि को मारने दौड़ा। इस पर अगस्त्य ऋषि ने शाप देकर सुन्द को तत्काल भस्म कर दिया। अपने पति की मृत्यु का बदला लेने के लिये ताड़का अगस्त्य ऋषि पर झपटी। परिणामस्वरूप ऋषि अगस्त्य ने शाप दे कर ताड़का की सुन्दरता को नष्ट कर दिया और वह अत्यंत कुरूप हो गई। अपनी कुरूपता को देखकर और अपने पति की मृत्यु का बदला लेने के लिये ताड़का ने अगस्त्य मुनि के आश्रम को नष्ट करने का संकल्प किया। इसलिये ऋषि विश्‍वामित्र ने ताड़का का वध राम के हाथों करवा दिया।

## [बदलें] बाहरी कड़ियाँ

ताड़का वध

"http://hi.wikipedia.org../../../%E0%A4%A4/%E0%A4%BE/%E0%A4%A1/%E0%A4%A4%E0%A4%BE%E0%A4%A1%E0%A4%BC%E0%A4%95%E0%A4%BE.html" से लिया गया

श्रेणी: रामायण

##### Views

- लेख
- संवाद
- Current revision

##### योगदान

- विकिपीडिया के बारे में
- सहायता
- नये पन्ने
- दान

##### खोजें